open-index/open-wikipedia-markdown huggingface dataset:
Bola tampèl méja

**Pingpong** atawa **bola tampèl méja** entu gerak badan nyang dimaènin di atas méja ama dua pemaèn pakè' bèt. Tujuan maènin pingpong ntu tampèl bola biar kaga' gableg ditampèlbalikin ama musuh. Permaènan pingpong galibnya cepet ama pemaèn kudu pinter ngeliat puteran bola.

Lantaran dia punya tempat maèn kecil, pingpong bisa dimaènin dalem gedong di semuah iklim, ama alat-alat nyang gampang didapet, pingpong ntu didemenin di seantéro dunia, kaga' cuma buat gerak badan perlombaan, tapi jadi maènan seneng-seneng pisan ama orang-orang semua umur.

Pingpong udah jadi atu gerak badan nyang ada di Olimpiade sejak taun 1988, di mana lanang èn wadon maèn seorangan atawa rangkepan. Pingpong diopènin ama Serèkat Pingpong Antérobangsa atawa lèter pèndèknya ITTF, nyang dibikin taun 1926. Paguyuban ntu nyang nentuin aturan-aturan resmi.

## Alat
### Méja

Méja pingpong kudu punya bidang persegi, panjangnya 2,74m, lèbarnya 1.525m, punya jala 15,25 cm èn ama kudu lurus 76cm deri atas tanah.

### Bola

Bola pingpong beratnya kudu 2,7 gram, diamèternya kudu 40mm, dia punya warna puti atawa oranye, èn kebikin deri seluloid atawa bahan plastik sejenis.

### Bèt

Bèt pingpong kudu dibikin deri kayu nyang dilapis ama karèt. Biasanya bèt dipégang kaya' orang mègang pulpèn atawa potlot, atawa kaya' orang lagi salaman.

## Cara maèn
Pertama, pemaèn nyang mulain bakal lèmpar bola pingpong ke atas ampè kira-kira 16cm deri méja sebelon ditampèl, abis entu lawan kudu balikin bola ke paroan musuh dan seterusnya. Tampèl-tampèlan abis èn pemaèn dapet ponten kalo musuh kaga' bisa ngelakuin hal-hal kaya' balikin bola nyang bener atawa bola aut jau èn kaga' bisa dibalikin.

## Ruju'an

## Sènggètan luar
* Sènggètan resmi ITTF
Counter-Strike

**Counter-Strike** entu gim delengan tèmbak-tembakan nyang diceplok ama Valve Corporation wayah taun 2000 di Amrik Serèkat. Awalnya, Counter-Strike ntu tukeran deri gim Valve nyang namanya *Half-Life*. Lantaran gimnya bekèn banget, Valve ngelakonin tukeran ntu jadi gim sendèwèk.

Counter-Strike galibnya dimaènin dalem-jala; pemaèn kudu nyambung ama pengladèn buat tanding ama pemaèn-pemaèn laèn. Kebekènan gimnya bikin gim ni jadi gim nyang paling banyak dimaènin di seantéro dunia.

## Aturan
Di Counter-Strike, lu gableg maèn jadi pulisi atawa pasukan kusus kè', pengaco kè'. Tujuannya ntu untuk seleséin misi-misi kaya' masang atawa ngejinakin bom, nyelametin orang-orang atawa ngebunuh orang penting. Rondenya selesé kalo atu regu berhasil seleséin misinya atawa ngebanté semua pemaèn lawan.

Pas mulain ronde pertama, semua pemaèn dapet bècèng, dua magasèn, piso ama duit $800, nyang bolè dipakè buat beli senjata-senjata atawa alat-alat buat ngebantu seleséin misi. Sewayah pemaèn ngejalanin gimnya, pemaèn dapet duit makin banyak, nyang gableg bakal dipakè beli senjata atawa alat nyang lebi kuat, kaya' granat bengong, granat asep, dan laèn-laèn.

## Ruju'an

; Daptar ruju'an
* 
*
Kamila Andini

**Kamila Andini** (brojol di Jakarta, 6 Méi 1986) entu dalang pèlem orang Indonésia. Babanya, Garin Nugroho entu dalang pèlem kondang. Lakinya, Ifa Isfansyah, juga' dalang pèlem, nyang kawinan ama dia taon 2012. Taun 2011, pélemnya*[[The Mirror Never Lies]]* nyabet Piala Citra boat kategori Cerita Asli Terbaik. Lantaran entu, die juga dapetin penghargaan spesial *Sutradara Pendatang Baru Terbaik*. Pélem entu juga nyabet penghargaan internasional, macem di Festival Film Internasional Tokyo, Festival Film Internasional Hong Kong, én Festival Film Internasional Berlin. Taon 2017, die jadi sutradara pélem Sekala Niskala, nyang lagi-lagi masup nominasi Piala Citra di FFI 2018. Gak cuma entu, pélem die nyang entu juga masup nominasi di Festival Film Internasional Toronto, Festival Film Internasional Shanghai, én Festival Film Internasional Berlin.

## ''Filmografi''
### Pélem
#### Jadi Sutradara

;Keterangan:

* TBA: *To be announced*

#### Jadi aktor

## Penghargaan én Nominasi

## Referensi
Apt. (tembang)

***Apt.*** (singketan deri *apartemen*) ya'entu tembang nyang dikeja èn dinyanyiin ama Rosé èn Bruno Mars.

## Ruju'an
Silat Sabeni

**Silat Sabeni Tenabang**, sering disingkat **Silat Sabeni** aja, entu atu maén pukulan has orang Betawi. Ni aliran dulunya diciptain ama Kong H. Sabeni bin Canam, pas Indonésia masing jaman penjajahan Belanda. Awal-awalnya, enni aliran bekembang di bilangan Tenabang, Jakarta Sintrem.

Sejak taon 2019, Silat Sabeni uda diakuin dah ama Pemerèntah Propinsi DKI Jakarta sebagè budèl budaya bukanbenda Jakarta, dengen Nomer Pendaptaran 201900925.

## Ruju'an
Bola keranjang

**Bola keranjang** atawa **baskèt** entu gerak badan yang dimaènin ama dua tim (galibnya lima lawan lima) di pèlan persegi. Tujuannya tu ngemasupin bola ke dalem lawan punya keranjang di bagèan lawan. Pemaèn bola keranjang kudu gableg mantul-mantulin bola, lempar, lari ama lompat. Kalo bolanya masup, pontennya dua, tapi pontennya tiga kalo ditèmbak deri garis tiga-ponten. Kalo sepèler kebanyakan disentuh lawan, sepèlernya gableg dapet lèmparan perdèo nyang kalo masuk pontennya atu. Permaènan dibagi jadi empat seprapat, nyang panjangnya sepulu atawa dua belas menit, èn tim nyang menang ya'entu pontennya paling banyak. Kalo sekornya medu, bisa jadi ada tambahan waktu (*overtime*) sampé ada tim nyang menang.

Gerak badan ni atu nyang paling bekèn di dunia. Gerak badan enni dijebrolin ama James Naismith di Amrik Serèkat wayah taun 1891. Bola keranjang udah ada di Olimpiade semprakan taun 1936. Wayah kini ni gerak badan dimaènin tim lanang kè', tim wadon kè'.
Sewu Dino

***Sewu Dino*** (deri basa Jawa: *sewu * / ꦱꦺꦮꦸꦢꦶꦤ, ) ya'entu atu pèlem serem Indonésia taon 2023 nyang didalang ama Kimo Stamboel deri cerèta bekennya "SimpleMan" nyang ada di Twitter. Ni pèlem dimainin ama Mikha Tambayong, Gisellma Firmansyah, Rio Dewanto, Marthino Lio, Givina Lukita Dewi, Agla Artalidia, Prit Timothy èn Karina Suwandi, èn ditayangin di tanggal 19 April 2023.

## Ruju'an
Sasak (pembédaan)

**[[Sasak]]** entu bangunan nyang kanggo' nyebrangin tubiran atawa adangan kaya' kali, tundanan sepur, atawa jalan setrat.

**Sasak** juga' bisa juntrungan ama ni pada:
* Orang Sasak
** Basa Sasak
** Tenun Sasak
The Nun

***The Nun*** ya'entu atu pèlem sétan Amrik nyang di dalangin ama Corin Hardy èn di tulis ama Gary Dauberman deri cereta nyang dikeja James Wan. Ni pèlem pocèlan deri The Conjuring 2 èn seri kelima deri Jagat Conjuring. Ni pèlem ditayangin di Indonésia tanggal 5 September 2018 èn di Amrik tanggal 7 September 2018
Jagat Conjuring

**Jagat Conjuring** () ya'entu rèrodan pèlem serem nyang ngeja pèlem sétan. Ni jagat diproduksi ama New Line Cinema, Safran Company, Atomic Monster èn di jualin ama Warner Bros. Ni pèlem nampilin kisahnya Ed èn Lorraine Warren ama si penulisnya nyang ngadepin kasus-kasus sétan nyang kontroversial
Vierratale

**Vierratale** (dulu namanya **Vierra**) ya entu band pop rock asal Jakarta, Indonesia nyang dibentuk tanggal 3 November 2008. Paguyuban gending enni isinya ada 3 orang yaentu Kevin Aprilio (maen piano & keyboard), Widy Soediro Nichlany (biduan), sama Raka Cyril Damar (main gitar). Musiknya Vierra bisa dibilang bergenre powerpop ama pop rock. Sampe sekarang, mereka udah ngeluarin 3 album: *[[My First Love]]* (2009), *[[Love, Love and Love]]* (2011), sama *[[Evolve]]* (2016).
## Cerita Lama
### 2008 : ''Susunan''
Hopengan keempat personel Vierra awalnya deri perhadring mereka di situs jejaring sosial Friendster. Awalnya Kevin barengan ama temen-temennya juga ama Raisa udah duluan bikin paguyuban gending namanya Andante. Tapi kerena Kevin ngerasa kaga cocok, akhirnya Kevin mutusin untuk cabut deri Andante, kaga lama dari entu Andante dibubarin.

Gak lama abis keluar, Kevin punya niatan untuk ngebangun lagi paguyuban gending. Kevin terus ngajak Tryan nyang udah dia kenal duluan, Tryan terus ngenalin Kevin ke Raka buat ngisi posisi gitar. Abis entu mereka bertiga setuju buat bikin paguyuban gending. Trus, masih di dalem Friendster, Raka ngenalin Widy ke Kevin ama Tryan buat ngisi posisi jadi biduan. Kevin yang ngerasa karakter suaranya Widy cocok ama konsep musiknya, terus nerima dia jadi biduan.

Pas lagi ngeja nama, Tryan ngajuin nama "Vierra" nyang artinya "empat". Vierra akhirnya beneran kebentuk bulan November 2008.

### ''Penggantian Nama Vierra jadi Vierratale''
Tanggal 8 Februari 2013, paguyuban gending enni udah woro-woroin nama anyar mereka, yaentu Vierratale. Nama Vierratale sendiri dicomot deri *Fairytale* nyang artinya dongeng.

### ''Cabutnya Tryan dari Vierratale''
Tanggal 14 Maret 2015, Satryanda Wijanarko atawa lebih populer disapa Tryan sepakat cabut diri deri paguyuban gending nyang dia bikin sendiri barengan ama 3 personel Vierratale nyang laen, alesan cabutnya Trian kerena udah kaga satu visi misi lagi.Wayah gini, Trian barengan bininya lebih fokus ke bisnis *online* ama keluarga. Meski begitu, kaitan antara Trian ama nyang laen tetep bae-bae aja.

## Perkara ama Gonjang-Ganjing
# Tanggal 6 Juli 2011 Widi diculik seorang pria seragam pada saat naik taksi
# Nama diganti deri Vierra jadi Vierratale lantaran personel Vierra nyang sempet bilang protes ama Musica Studio's nyang kesannya "ngelantarin" Vierra, sampe akhirnya Vierra nyatain cabut deri label Musica trus masup ke label Aprilio Kingdom nyang dikepalain ama Kevin Aprilio sendiri.

## Anggota Band
**Anggota tetap**
* Kevin Aprilio – kibordis, piano, biduan latar (2008–sekarang)
* Widy Soediro Nichlany – biduan gacoan (2008–sekarang)
* Raka Cyril Damar – gitaris utama (2008–sekarang)
**Anggota tambahan**

* Ryan Hazairin Rahman – drummer (2015–sekarang)

**Mantan anggota**
* Raisa – biduan gacoan (2008)
* Dito Adhikari – gitaris ritme (2008)
* Deryansha – bassis (2008–2010)
* Satryanda Wijanarko – drummer, biduan latar (2008–2015)

## Daptar Rekeman
* **Album**
** My First Love (2009)
** Love, Love and Love (2011)
** Evolve (2016)

## Ruju'an
Ester Nurumi Tri Wardoyo

**Ester Nurumi Tri Wardoyo** (berojol 26 Agustus 2004) ya'entu sepèler tepok bulu Indonésia. dia entu adè' kandung deri sepèler tepok bulu Indonésia, Chico Aura Dwi Wardoyo. Sebelonnya, Ester sempet jadi peringkat 1 yunior bakal tunggal putri di tanggal 29 Nopèmber 2022.

## Ruju'an
Chico Aura Dwi Wardoyo

**Chico Aura Dwi Wardoyo** (berojol 15 Juni 1998) ya'entu atu sepèler tepok bulu Indonésia. Dia entu abangnya Ester Nurumi Tri Wardoyo nyang juga' sepèler tepok bulu.

## Ruju'an
Fish and chips

**Fish and chips** ya'entu makanan pesen-bawa nyang terkenal nyang asalnya deri Kerajaan Rempug. Ni makanan terdiri deri ikan (secara terdisionil cod) ditepungin paké tepung roti èn dimakan ama kentang goreng nyang dipotong panjang.

## Ruju'an
Bola Naga

**Bola Naga** () ya'entu manga èn anime bikinan Akira Toriyama deri taon 1984 ampe 1995 nyang nyeritain bocah nyari 9 bola naga nyang katanya bisa ngabulin permintaan
Pengabdi Setan 2: Communion

***Pengabdi Setan 2: Communion*** () ya'entu atu pèlem sétan Indonésia taon 2022 nyang didalangin ama Joko Anwar lanjutan deri pèlem taon 2017. Ni pèlem udah main tanggal 4 Agustus 2022
Quora

**Quora** ya'entu atu situs web tanya jawab èn pasar èlmu dalem-jala yang hopkantornya di Mountain View, Kaliporni. Ni situs dijejeg di tanggal 25 Juni 2009, èn udah tersedia ke publik di tanggal 21 Juni 2010. Pemaké bolé kolaborasi dengen permakin pertanyaan èn komentar di jawaban-jawaban nyang udah dikirim ama laèn pemaké. Per taon 2020, ni situs web udah dikunjungin ama 300juta pemaké dalem sebulan.

## Ruju'an
Crash Bandicoot

***Crash Bandicoot*** entu rèrodan gim delengan nyang awalnya dibuat ama Naughty Dog khusus buat konsol Plèstisennya Sony. Rèrodan ni dah punya banyak rilis nyang dibuat ama banyak pembuat èn rilis di banyak baturan (*platform*). Rèrodan ini banyak nyang bentuknya gim ajol-ajolan (*platform game*), tapi ada nyang bentuknya balap èn gim bareng-bareng. Rèrodan ini awalnya dibuat ama Universal Interactive nyang ntar jadi Vivendi Games. Vivendi Games ini gabung ama Activision nyang akhirnya punya ama rilis ni rèrodan.

Gim ini biasanya ada di Kepuloan Wumpa nyang kagak ada, tapi ada juga nyang di tempat lain. Kepuloan Wumpa ini ada di kidulnya Ostrali nyang penghuninya manusia èn héwan jadi-jadian. Orang baik gim ini entu bandicoot nyang genetiknya udah dipermak, namanya Crash. Karakter jahat gim ini, Doctor Neo Cortex, sering nyoba matiin Crash karena Crash sering gangguin rencananya dia.

## Penerimaan
Rèrodan *Crash Bandicoot* entu sukses nyari duit. Dari 2007, rèrodan ini dah kejual 40 juta seantéro dunia dan hasilin ampè $1 miliar. Menurut *[[Gamasutra]]*, gim kesatu *Crash Bandicoot* udah kejual 6,8 juta ampé November 2023, nyang buat dia jadi gim paling banyak kejual nomer sepulu di Plèstisen. *Cortex Strikes Back* udah kejual 3,85 juta kali di Amrik Serèkat, èn *Warped* kejual 3,74 juta kali. Dua gim terakhir di Plèstisen, *Crash Team Racing* èn *Crash Bash*, udah kejual 1,9 èn 1,1 juta kali di Amrik Serèkat. Sony bilang kalo empat judul awal udah kejual 20 juta kali seantéro dunia di Juli 2000. *Crash Bandicoot: The Warth of Cortex* udah kejual 1,56 juta kali di Amrik Serèkat.

Di 12 Pèbruari 2019, Activision bilang kalo *N. Sane Trilogy* udah kejual 10 juta kali dari awal dirilis di 2017.

Rèrodan *Crash Bandicoot* entu atu gim delengan deri Kulon nyang moncèr di Jepang. *Cortex Strikes Back* èn *Warped* kejual 1,3 èn 1,4 juta kali di Jepang, sementara persi Plèstisen 2 *Wrath of Cortex* kejual 212.000 kali.

## Ruju'an
Ilham Aliyev

**Ilham Heydar Oghlu Aliyev** ( ; berojol 24 Dèsèmber 1961) ya'entu atu tukang pulitik Asèrbaijan nyang jadi persidèn Asèrbaijan keempat èn wayah gini sederi 2003. Dia entu anak deri mantan persidèn Asèrbaijan Heydar Aliyev.

## Ruju'an
Fe3O4: Break

***Fe3O4: Break*** entu album kecit nyang kedua deri paguyuban gending wadon Koréa Kidul, Nmixx. Ni album entu dijebrolin ama pabrik rekeman JYP Entertainment serènta Republic Records wayah 15 Januari 2024. Dia punya lagu ada tuju biji, keètung juga' lagu kètèngan "Soñar (Breaker)" nyang kuar duluan sebelon ni album jebrol, ama dia punya lagu kètèngan gacoannya, "Dash".

## Asal muasal ama jebrolnya

Témpo ari 28 bulan Nopèmber 2023, JYP Entertainment ngewara-warain kalo Nmixx bakalan ngejebrolin dia punya album kecit kedua tanggal 15 Januari 2024. Ni bakal album punya judul entu *Fe3O4: Break*. Atu lagu nama "Soñar (Breaker)" kuar duluan tanggal 4 Désèmber 2023 sebelonnya ni album jebrol. Wayah tanggal 2 Januari 2024, pèlem cèmèn pèndèk nama *Fe3O4: Declaration* dikuarin bakal ngojèk-ngojèkin ni album kecit punya jebrol, nyang abisnya disusul ama pèlem *trailer* nama *Sense Break Aware*, serènta gambar ojèk-ojèkan bèsok lusa'nya. Daptar lagu di ni album dikuarin tanggal 6 Januari; atu lagu nama "Dash" jadi lagu gacoannya. Tanggal 9 Januari, dedelengan pegelaran bakal lagu "Run for Roses" dikuarin juga'. Dedelengan unjuk-unjukan pongèsan lagu pèrsi *acapella* (sonder alat gending) nongtot tanggal 11 Januari, sedengken nyang pèrsi normal diangkat besokannya.

## Pengakuan
### Dedaptaran

## Daptar lagu

## Tangga lagu

### Tangga lagu mingguan

### Tangga lagu bulanan

### Tangga lagu ujung taon

## Ijasah

## Riwayat penjebrolan

## Ruju'an
Heydar Aliyev

**Heydar Alirza oghlu Aliyev** (10 Méi 1923 – 12 Dèsèmber 2003) ya'entu tukang pulitik Asèrbaijan nyang perna jadi bos parté Sowièt di Kiblik Sosialis Sowièt Asèrbaijan deri taon 1969 ampé 1982, èn persidèn Asèrbaijan ketiga deri Oktober 1993 ampé Oktober 2003.

## Ruju'an

## Catetan
Kiblik Sosialis Sowièt Asèrbaijan

**Kiblik Sosialis Sowièt Asèrbaijan** atawa cuma digero **Asèrbaijan**, ya'entu kiblik konstituen Uni Sowièt nyang ada antara 1922 ampé 1991. Diresmiin jadi atu kiblik di Uni Sowièt sebagé bagéan deri KSPS Transkaukasia di taon 1920 èn diakuin ama Kongres Luar Biasa Ra'yat Asèrbaijan terhadap Uni Sowièt di tanggal 14 Maret 1937.

## Catetan

## Ruju'an
Lily

**Lily Jin Park Morrow** (brojol 17 Oktober 2002), bekèn digero atu nama jadi **Lily** (릴리) doang, entu biduan Ostrali ama Koréa Kidul nyang pegawéannya di Koréa Kidul sonoh. Bekènnya, mah, ni anak entu jadi bagéan deri paguyuban gending wadon Koréa Kidul nama Nmixx, nyang diopènin ama JYP Entertainment. Sanonya, sih, dia punya jalan gawé udah mulain naèk kapan dia nimbrung di acara lomba nyanyi rèrodan *[[K-pop Star 4]]* wayah Nopèmber 2014, hata ampé dapet juara ke-4.

## Awal idup ama didikan
Lily Jin Park Morrow (박진; *Park Jin*) dibrojolin ari bulan 17 Oktober taon 2002 di Marysville, Wiktoriah, Ostrali, deri enya' orang Koréa Kidul ama baba orang Ostrali. Ni anak juga' ada punya adè' wadon atu. Na, dia punya engkong-nènè' deri belah babanya entu dulunya mijah ke Ostrali deri Kerajaan Rempug, tuh. Taon 2009, pas si Lily masing umur 6 taonan, dia punya kampung abis dimakan api lantaran kebakaran utan Sabtu Item di Wiktoriah, ampé kuarganya pada kudu tetirah, mè'rad ke Mèlben barang berapa taon.

Dia tau nimbrung belajar di SD Daylesford ama SMP Alexandra di Ostrali, serènta juga' SMP Cheongdam ama SMA Dunchon di Koréa Kidul. Semprakan Maret 2022, udah kelar, dah, tuh, dia punya didikan sekolah menengah.

## Jalan gawé
Wayah bulan Nopèmber 2014, Lily nimbrungin penapisan bakal nampang di SBS punya ajang lomba nyanyi *[[K-pop Star 4|K-Pop Star Usum ke-4]]*. Buntutnya entu acara, dia bolé dapet juara ke-4 deri kabèhan penimbrung. Tanggal 14 Méi 2015, JYP Entertainment nandesin kalo Lily udah nèken paketan *eksklusif* ama entu pabrik rekeman. Di taon 2015, Lily ngangsrogin lagu "I'm Afraid" bakal tembang latar di KBS punya lakon *[[Orange Marmalade (pèlem rèrodan tipi)|Orange Marmalade]]*, nyang dijebrolin tanggal 16 Méi.

## Perlaguan

### Lagu kètèngan

### Tongolan tembang latar

## Perpèleman

### Pèlem

### Acara tipi

### Acara dalem jala

## Ruju'an
Mehriban Aliyeva

**Mehriban Arif gizi Aliyeva** (; , ; berojol 26 Agustus 1964) ya'entu atu tukang pulitik èn dokter Asèrbaijan nyang ngejabat jadi wakil persidèn èn Ibu Negara Asèrbaijan.

## Ruju'an
Merdeka 118

**Merdeka 118,** sebelonnya digero sebagé **Warisan Merdeka Tower**, **KL 118** èn **PNB 118**, ya'entu gedong pencakar langit super tinggi dengen 118 lanté di Kuala Lumpur, Malésia. Dengen ketinggian 678.9&nbsp;m (2.227&nbsp;ft), ni gedong jadi struktur paling tinggi kedua èn bangunan paling tinggi kedua di dunia, di bawah Burj Khalifa dengen ketinggian 828&nbsp;m (2.717 kaki).

## Ruju'an
Lagu gacoan

**Lagu gacoan** atawa **lagu kètèngan gacoan** entu lagu kètèngan nyang digacoin deri atu album pabrikan ama dia punya tukang gending atawa paguyuban gending. Lagu gacoan bisa jebrol duluan atawa barengan ama si album punya tèmpo jebrol.

Juntrungan ama ni lagu gacoan, ada juga' setilah "lagu *debut*", nyang bisa dibilang juga' lagu pertama deri tukang gending nyang baru naèk.

## Siasat penjebrolan
Si tukang gending biasanya ngegacoin lagu nyang pating rancag, cuman masing bisa ngunjukin tu album punya bunyi. Lagu beginian biasanya ènakan di kuping ama bisa ngegaèt orang banyak. Terus, lagu-lagu kètèngan nyang jebrol abisnya biasanya rada pelanan, bakal ngunjukin jembarnya dia punya keboléan. Biduan wadon kaya' Mariah Carey ama Christina Aguilera demen maké ni rumus bakal jebrolin lagu kètèngan; nyang rancag jadi lagu gacoan, abis, nyang balad jadi lagu kètèngan terusannya. Tuladnya bisa diliat deri lagu kètèngan dua nyang dijebrolin ama Miley Cyrus sebelon dia punya album, *[[Bangerz]]*; atu tembang rancag nama "We Can't Stop", dirikutin ama dia punya tembang balad lèlèt, "Wrecking Ball", bakal lagu kètèngan kedua. Girls Aloud mili dia punya lagu dance-pop ama electropop nama "The Show", bakal jadi lagu gacoan deri dia punya album kedua, *[[What Will the Neighbours Say?]]*. Cara begini juga' getep dilakonin ama paguyuban gending métal cadas taon 1980-an.

Biar gitu, ga' semua tukang gending ngegacoin lagu-lagu nyang rancag baé. Dia pada bisa aja jebrolin lagu nyang naga-naganya bisa nyampéin pesen nyang kerengan, biar kata kaga' ngrikut pasaran punya seléra, tulad: Fall Out Boy nyang lebih mili ngejebrolin "This Ain't a Scene, It's an Arms Race" ketimbang "Thnks fr th Mmrs" nyang orang bilang ènakan bakal diputer di redio.

Taon 2010-an ujung, tukang gending pada mulain ngejebrolin lagu kètèngan barang berapa biji sebelon ngejebrolin dia punya album pabrikan. Jepang punya tukang gending ama biduan, kaya' Ayumi Hamasaki, Namie Amuro ama B'z bisa aja ngejebrolin lagu kètèngan empat ampé lapan biji sebelon dia pada punya album jebrol, biar bisa ngeranggeh penjualan ngebadeg-badeg di minggu pertamanya. Di Jepang, mah, lagu gacoan dibéla-bélain bakal dijadiin ojèk-ojèkan, hata kadang santeran deripada albumnya kendiri. Tukang juntrung A&R ada bilang ke *[[Rolling Stone]]* taon 2018 kalo "tukang gending pada kudu gableg tiang nyang kokoh bakal bisa lajeng terus", ama juga' "kapan tukang gending cuman punya atu rekeman bakal digedé-gedéin, buntutannya, mah, ga' bakal semenggah, bahna dia pada ga' nguatin tiang pancangnya dulu." Biduan kaya' Cardi B, Camila Cabello ama Jason Derulo ampé bisa ngejebrolin lagu kètèngan empat biji atawa banyakan lagi, sebelon dia pada punya album jebrol.

## Ruju'an
Bukit Tinggi, Pahang

**Bukit Tinggi** ya'entu atu kota kecit di Distrik Bentong, Pahang, Malésia. Ni kota diliwatin ama Lebuhraya Kuala Lumpur–Karak, bèken sebab memikat pengunjung nyang dateng deri Genting Highlands.

## Ruju'an
Pahang

**Pahang** (; bahasa Melayu Pahang Hulu: *Paha*, bahasa Melayu Pahang Hilir: *Pahaeng*, bahasa Melayu Ulu Tembeling: *Pahaq*), atawa nama resminya **Pahang Darul Makmur** ya'entu kesultanan èn negeri pèderal di Malésia. Sebagian besar wilayah negeri Pahang entu utan nyang juga' bagèan deri wilayah Taman Nasional Pahang ().

## Ruju'an
Èlmu alam

**Èlmu alam** ièlah atu cabang keèlmuan nyang ngebahas soalan jembrèngan, pemahaman, amè itung-itungan penomena alam. Ni èlmu bisa didapetin liwat ngamatin alam amè ngelakuin percobaan buat dapet bukti inderawi bakal ngebenerin ntu èlmu.
 Ni èlmu biasanyè dibagi jadi tigè macemnyè nyang utamè, ya'ntu pisika, èlmu kimia èn èlmu hayat.

## Ruju'an
Xodiac

**Xodiac** (hurup Hangel: 소디엑; hurup Latèn **XODIAC**) nya'entu paguyuban gending Koréa wayah gini lanang deri Koréa Kidul nyeng dinaungin ama Jacso Entertainment. Dia pada tampil perdana tanggal 25 April 2023 nyeng album pertamanya entu *Throw A Dice*. Ni paguyuban cenggableg orang sembilan, nya'entu Hyunsik, Zayyan, Lex, Bòmsu, Gyumin, Wain, Sing, Davin, ama Leo. Ni paguyuban ada punya paguyuban pendemen nya'entu X-Bliss. Ada warna rasmi sebagé warna utama nyeng bakal jadi ciri has bakal pendemen ni paguyuban gending lanang nya'entu *Medium Sea Green*, *Pistachio*, ama *Spring Green*.

## Sejarah
### Sebelon tampil perdana
Sebelonnya, berapa anggota uda ngikut dalem acara adu kuat. Zayyan ngikut dalem acara Rising Star Indonesia usum ketiga taon 2018 ama Indonesian Idol usum kesepulu taon 2019. Taon 2019, Hyunsik belomba dalem acara adu kuat *Produce X 101* nyeng ditanggap ama Mnet. Cuman, dia ora berasil masup ke dalem baris bakal ditampilin nyeng belakangan. Taon 2021, Lex ikut lomba di acara *[[:en:Loud (South Korean TV series)|Loud]]* nyeng nama berojolnya Zo Doo-hyun. Dia kesingkir di babak ahir acaranya.

### 2023: Tampil perdana dengen ''Throw A Dice'' ama ''Only Fun''
Tanggal 25 April 2023, Xodiac rasmi tampil perdana dengen gending dijital pertamanya *Throw A Dice*. Tanggal 7 Juni, dia pada nguarin album kecilan pertamanya *Throw A Dice*. Tanggal 11 Oktober, Xodiac 
ngumumin kalo dia pada bakal balik panggung lagi dengen album nyeng laèn, nya'entu *Only Fun* di tanggal 30 Oktober 2023. Ni album cenggableg deri 2 gending, nya'entu *Only Fun* nyeng jadi gending utama ama *Lemonade* nyeng sebelonnya dikuarin tanggal 5 Sèptèmber 2023.

### 2024-wayah gini: ''Xoul Day''
Tanggal 22 Pèbruari 2024, dia pada ngumumin kalo bakal nguarin album kedua *Xoul Day* tanggal 14 Maret 2024.

## Anggota
* Hyunsik (hurup Hangel: 현식)
* Zayyan (hurup Hangel: 자얀)
* Lex (hurup Hangel: 렉스) – dedengkot 
* Beomsoo (hurup Hangel: 범수)
* Gyumin (hurup Hangel: 규민)
* Wain (hurup Hangel: 웨인)
* Sing (hurup Hangel: 씽)
* Davin (hurup Hangel: 다빈)
* Leo (hurup Hangel: 레오)

## Daptar album
### Album EP

### Album singgel

### Singgel

## Pidéograpi
### Delengan gending

## Pengargaan

## Ruju'an
Sabah

**Sabah** () ya'entu atu negeri di Malésia. Sabah letaknya di bagèan lor Pulo Kalimantan. Ibu negerinya ada di Kota Kinabalu nyang dulunya dikenal sebagé Jesselton.

## Ruju'an
Zayyan (biduan)

**Muhammad Rifki Fahri Zayyan** (berojol 23 Pèbruari 2000) atawa nyeng nyohor dikenal sebagé **Zayyan**, nya'entu biduan Indonésia nyeng lagi bekèn di Koréa Kidul. Dia mulain dikenal ama dunia dari *debut* jadi sala satu anggota kelompok *K-Pop*, namanya Xodiac, di bawa naungan One Cool Jacso Entertainment, dia nempatin terap sebagé biduan utama ama tukang ngibing utama di entu kelompok.

## Titi gawé
### 2018–2022: mulain gawé, Rising Star Indonesia, Indonesian Idol, sama OCJNewbies
Sebelom debut, Zayyan mulain gawé dengan masuk ke SMK Musik Perguruan Cikini terus belajar macem-macem tèhnik nyanyi dengan dasar seni musik klasik. Zayyan sering nyanyi  lagu-lagu yang dia angkat di rèkening YouTube pribadinya, namanya **ZYYN**.

Taon 2018, Zayyan ikut ajang pencarian bakat yanyi namanya Rising Star Indonesia musim 3. Sayang, dia berenti di babak *Live Audition*. Taon 2019, Zayyan ikut ajang pencarian bakat yanyi namanya Indonesian Idol musim 10. Sayang, dia berenti di babak *Eliminasi* 3.

Selaèn entu, Zayyan gabung sebagé Coppa Magz di Youtube CoppaMagzTV. Coppa Magz entu situs informasi basa Indonésia soal warta K-Pop ama artis drama Koréa Kidul.

Dia diumumin sebagé anggota One Cool Jacso Entertainment tanggal 25 Mèi 2022. Sedeng, dia diumumin secara resmi sebagé anggota **OCJNewbies** sama-sama anggota laèn tanggal 24 Oktober 2022.

### 2022–sekarang: Terobosan sama Xodiac
Dia diumumin secara resmi sebagé anggota Xodiac tanggal 9 April 2023. Sedeng, **Zayyan** debut sama-sama 8 anggota Xodiac laèn tanggal 25 April 2023.

Zayyan mulain debut tanggal 25 April 2023 bakal *single digital* Xodiac judulnya *Throw A Dice*. Ini lagu jadi lagu utama bakal *Mini Album* Pertama Xodiac genre hip-hop dengan tarian yang mantep. Sehingga, Zayyan ama anggota laèn mampu narik peratian penggemar.

Dia sama-sama 8 anggota Xodiac laèn berpartisipasi aktif di *single digital* yang judulnya *Special Love.* Ini lagu dirilis tanggal 30 Mèi 2023 yang termasuk dalem *Mini Album* Pertama, *Throw A Dice*. Di ini lagu, Zayyan semakin narik peratian penggemar dengan tarian yang dia lakuin.

Tanggal 5 Sèptèmber 2023, Zayyan berpartisipasi dalem unit bakal *single digital* Xodiac, judulnya *Lemonade* yang jadi *prarilis single* album pertama XODIAC, judulnya *Only Fun*.

Dia sama-sama 8 anggota Xodiac laèn berpartisipasi aktif di *single digital* yang judulnya *Only Fun*. Ini lagu entu lagu utama bakal *Single Album* Pertama XODIAC yang dirilis tanggal 30 Oktober 2023. Ini lagu penuh semangat dengan tarian yang energik, Zayyan sama anggota laèn semakin narik perhatian penggemar.

## Filmografi
### Televisi

## Referensi
Kim So Won

**Kim So Won** (berojol: 7 Désèmber 1995), nyeng kesohor dikenal sebagé **Sowon**, nya'entu atu biduan deri Koréa Kidul. Dia kesohor dikenal sebagé tukang ngerèp utama ama dedengkot deri paguyuban gending Koréa wayah gini wadon G-Friend.

## Kidupan Mula-mula
Sowon berojol di Soul. Mula-mulainnya, dia entu atu penggembelèng di *SDP Media*. Dia juga' nginclo', baé, dalem berapa delengan gending sebelon tampil perdananya. Taon 2011, dia nginclo' ke dalem delengan gending Rainbow nyeng judulnya *To Me*.
Kemudian pada 2013, ia ikut serta dalam MV Rainbow *Tell me Tell me*. 
Abis nggembelèng awak selama 3 taon setenga, dia pinda ke *Source Music*. Abisan setaon setenga, dia ngelakonin tampil perdananya jadi anggota G-Friend. Dia ngambil jurusan *model fashion* di Sekola Seni Hanlim terus lulus bulan Pèbruari 2014.

## Kidupan mula-mula ama tarbiyah
Sowon berojol 7 Désèmber 1995 di Jingwan-dong, Eunpyeong-gu, Soul, Koréa Kidul. Dia lulus deri Sekola Seni Hanlim taon 2014 nyeng jurusannya *model fashion*. She got accepted into the Department of Media and Film Acting at Sungshin Women's University in 2016.

## Titi gawé
Sowon ngelakonin tampil perdananya bulan Januari 2015 sebagé anggota ama dedengkot G-Friend. Selaèn entu juga' ngambil peran jadi tukang nge-rèp andelan ama biduannya dalem G-Friend.

## Referensi
Labuan

**Labuan**, resminya **Wilayah Pèderal Labuan** (), ya'entu atu wilayah pèderal di Malésia. Labuan letaknya di bagèan lor Pulo Kalimantan, deket ama negeri Sabah. Ibu negerinya ada di Wiktoriah.

## Ruju'an
Nyoman Ayu Carmenita

**Nyoman Ayu Carménita** (brojol 28 Maret 2006), atawa nyang bekèn jadi **Carmén** di dia punya gawé, entu atu biduan deri Bali, Indonésia. Wayah gini, dia jadi atu anggota paguyuban gending wadon deri Koréa Kidul, Hearts2Hearts (H2H). Ni anak nyohor jadi *idol K-Pop* pertama deri Indonésia nyang bisa *debut* di atu deri tiga pabrik rekeman gedé Koréa, nya'entu SM Entertainment. Carmén juga' jadi *idol* wadon nomer lima deri semua-mua *idol* Indonésia nyang uda tau *debut* di Koréa. Carmén mulain wayah gemblèngnya di SM Entertainment taon 2022.

Carmén punya tampang pertama-tama nongol di *teaser debut* paguyuban wadon anyar deri SM Entertainment nama Hears2Hearts. Eni *teaser* perdana dipampangin di konsèr SM Entertainment, SMTOWN LIVE 2025 di Gocheok Sky Dome, Seoul. Carmén resmi *debut* dalem paguyuban Hearts2Hearts bareng Jiwoo, Juun, A-na, Yuha, I-an, Stella, dan Yeon. Carmén entu atu-atunya anggota nyang bukan orang Koréa. Dia punya paguyuban ada ngejebrolin lagu perdana nama *The Chase* wayah Senèn, 24 Pèbruari 2025.

Sederi pertama nongol, Carmén anu bolé tanggepan bagus ama sokongan gedé deri masarakat Indonésia, apalagi nyang demen K-Pop. Carmén dianggep bikin wangi Indonésia punya nama dengen jadi *idol* pertama ama atu-atunya nyang tau *debut* di bawa SM Entertainment, biar kata entu pabrik kebekèn punya gemblèngan kaga' maèn-maèn.

## Awal idup
Si Carmén berojol terus tinggal di Bali sampé umur 15 taon. Ni anak tau ngedekem di sekola SMA Kristen Harapan Bali sebelon ngelajengin sekola rumahan di Koréa Kidul. Orang kata, mah, si Carmén anaknya getep ama ngebadeg ranggehannya. Dia gableg keboléan nyanyi, ngibing ama maèn piano. Taon 2018, si Carmén menang jadi juara atu lomba atlètik loncat jau di Bali. Di entu taon juga', si Carmén ama dia punya rombongan menang juara atu lomba ngibing keriaan budaya Indonésia di Koréa Kidul.

## Titi gawé
Mula-mulainnya, Carmén ga' disokong bakal nyandak dia punya impi jadi biduan gending Koréa. Enya'-baba si Carmén, mah, mula-mulanya ga' mboléin Carmén mè'rad ke Koréa Kidul bakal nginclo'in *audisi*, bahna dia pada nganggep si Carmén nyeng tu wayah masing 15 taon, masing kemudaan, dah, tuh. Cuman, Carmén maksa terus ngunjukin kalo dia, tuh, bener-bener ama nginclo'in tu *audisi* dalem jala di taon 2022 sonder ngasi pengabaran ke dia punya orang tua. Abis keterima, Carmén nembé ngasi tau ke kulawarganya sebelon mangkat ke Jakarta bakal *audisi* lanjutannya. Carmén mangkat *audisi* dibarengin ama dia punya empo'. Abis dikasi tau kalo dia lolos, Carmén mangkat ke Koréa Kidul bakal njalanin wayah penggemblèngan jadi biduan gending Koréa di SM Entertainment barang 3 taon sebelon buntutannya dia tampil perdana di bulan Pèbruari 2025..

Ari bulan 11 Maret 2025, lagu perdana Heart2Hearts, *The Chase*, mboléin menang di acara gending *The Show* nyeng boléin ponten sebesar 8.500 ponten. Enni jadi kemenangan perdana bakal Heart2Hearts abis 15 ari tampil perdana. Enni ihwal ngeja Carmén jadi biduan gending Koréa deri Indonésia nyeng pertama nyeng berasil mboléin piala di acara gending minggonan.

## Ruju'an
Nigel Ng

**Nigel Ng** ( ; ; berojol 15 Maret 1991), atawa bèken dengen nama panggungnya **Uncle Roger** (), ya'entu atu tukang banyol èn tukang YuTub Malésia nyang berbasis di Londen, Inggris. Ng jadi populer di situs wasilah silaturahmi (*media sosial*) bahna dia lakonin jadi encing Asia setengah baya nyang ngulas rèsèp makanan Asia paké logat *[[Manglish]]* nyang diucapin èn dia banggain ama dia punya diri di banyak stereotip Asia Kidul-Wètan. Dia biasanya tampil di ajang kompetisi di kleb komika dalem maupun luar negeri. Dia udah menangin *[[Amused Moose laugh off]]* di taon 2016. Dia mulain stand-up comedy pas dia ada di jenjang perkuliahan.

## Ruju'an
Jackie Chan

**Fang Shilong**  (lair **Chan Kong-sang**; 7 April 1954), dikenal secara propèsionil sebagé **Jackie Chan**, ya'entu atu tukang lakon, dalang pèlem, pelakon pengganti, produser pèlem, tukang tulis naskah layar lèbar èn biduan deri Hong Kong.

## Catetan

## Ruju'an
Perlis

**Perlis** ya'entu atu negeri di Malésia. Perlis letaknya di bagèan lor-kulon Semenanjung Malésia. Ni negeri – negeri paling kecit di Malésia. Ibu negerinya ada di Kangar.

## Ruju'an
Merica buntut

**Merica buntut** (Latèn: ***Piper cubeba***) entu atu tumbuan deri genus *[[Piper (taneman)|Piper]]* nyang ditanem orang bakal dipungutin dia punya bua ama minyak intisari. Ni taneman biasanya tumbu di Jawa ama Sumatera. Dia punya bua diomplokin sebelon mateng, terus dikeringin. Merica buntut bakal dagang punya bentukan kaya' bua bèri, rada medu ama roman merica biasa, cuman masing ada tangké nyang kesènggèt; ni bagéan entu nyang digero' "buntut" deri ni "merica buntut". Dia punya bagéan dinding bua abis dikeringin bakal merengket, dengen warna deri kekelabuan ampé cokelat atawa item. Ni taneman punya biji entu warna puti, keras ama minyakan. Merica buntut punya wangi kalo diendus, mah, ènak di idung bakal arum-aruman, sedeng dia punya rasa entu pedes, ngentek, rada paitan ga' ilang-ilang kalo dimakan.

## Ruju'an

### Catetan

### Sumber

* .
* .
* .
* .
* .
* .
* .
* .
* .
* .
* .
* .
* .
* .
* .
* .
* .
* .
* .
* .
* .
* .
* .
* .
* .
* .
**Attribution**
*
Genting Group

**Genting Bhd** () ya'entu atu matskepé nyang hopkantornya di Wisma Genting, Kuala Lumpur, Malésia. Ni matskepé gableg sejumlah anak usaha, yakni Genting Malaysia Bhd (), Genting Plantations Bhd (), Genting Singapore Plc (), èn Genting Energy Ltd.

Didiriin di taon 1965 ama Tan Sri Lim Goh Tong, ni matskepé wayah gini dipimpin ama Tan Sri Dato Seri Lim Kok Thay, nyang gabung ke ni matskepé di taon 1976.

## Ruju'an
Le Corbusier

**Charles-Edouard Jeanneret** (6 Oktober 1887 – 27 Agustus 1965), dikenal sebagé **Le Corbusier**, ya'entu tukang rancang deri Switserlan nyang dikenal sebagé "Bapak Arsitektur Modern". Dia punya karya dikategorikan dalem aliran arsitektur *International style* bersama dengen Ludwig Mies van der Rohe, Walter Gropius, èn Theo van Doesburg. Selaèn tukang rancang, dia juga' sorang perencana perkotaan, tukang lukis, tukang pahat, mualip èn tukang rancang perabot.

## Ruju'an
Ajaran Tao

**Ajaran Tao** () atawa **Daoisme** atawa **Taoisme** ièlah ajaran pilsapat amè agama nyang dateng deri negeri Cina. Ni ajaran nekenin harmoni atawa keselaresan idup amè Tao (). Ni ajaran dinaèkin pamornyè amè guru Lao Se () liwat kitabnyè Taotecing ().

## Ruju'an
Kepiting

**Kepiting** entu anggota krustasea kaki sepulu deri upabangsa (infraordo) **Brachyura**, nyang dikenal gableg "èkor" nyang pèndèk pisan (basa Yunani: *brachy* = pèndèk, *ura* = èkor), atawa nyang perutnya (*abdomen*) betul-betul ngumpet di bawah dada (*thorax*). Awak kepiting dilindungin ama cangkang nyang keras pisan, kesusun deri kitin, èn dipersenjatai dengen atu pasang capit.

## Ruju'an
Abdul Hadi Awang

** Yang Berhormat Dato' Seri Tuan Guru Haji Abdul Hadi Awang** (Jawi: حاج عبد ﺍﻟﻬﺎدي اوڠ, berojol 20 Oktober 1947) ya'entu Persidèn Parté Selam Se-Malésia èn mantan Menteri Besar Terengganu (1999–2004).

## Ruju'an
Genting

**Genting** bisa juntrungan ama ni pada:

* Genting, Sarawak, atu permukiman deket Kelupu èn Labas
* Genting Group, atu konglomerat Malésia
* Genting Highlands, atu resor pegunungan di Malésia
** Genting Grand Hotel
** Genting Sempah, gunung dimana Resorts World Genting (sebelonnya Genting Highlands Resort) ada
* Lebuhraya Genting Sempah–Genting Highlands, atu lebuhraya pèderal di Malésia
* Genting Skyway, atu lift gondola di Malésia
* Genting Snow Park, Hopak, Tiongkok, venue bakal acara ski gaya bebas èn *snowboarding* di Olimpiade Usum Dingin 2022
Junaedi Salat

**Junaedi Salat** (2 Sèptèmber 1950 – 18 Januari 2021) ya'entu tukang lakon deri Indonésia nyang bèken di era 1970-an èn 1980-an, dimana ada sala atu pèlem nyang bèken nyang dibintangin ama dia dengen judul ''Puber'' (1978).

## Ruju'an
Phangran Razi

**Phangran Razi** () entu sala atu deri Birma punya gunung paling tinggi, èn dengen ketinggiannya 4.328 m (14,199 ft) èn sala atu gunung paling tinggi di Asia Kidul-Wètan. Ni gunung letaknya di negeri Kacin di Birma lor, di sub-rentang terpencil sistim pegunungan Himalaya Raya deket perbatesan ama Hindi.

## Liat juga'
*Daptar gunung di Birma

## Ruju'an
Shamakhi

**Shamakhi** (, ) ya'entu atu kota di Asèrbaijan èn sintreman bestirnya Distrik Shamakhi. Ni kota punya pengendek kalo ngikut perkiraan  entu 31.704 orang. Ni kota bekèn ama dia punya tukang ngibing terdisionil, Tukang Ngibing Shamakhi, èn mungkin juga' bahna ngasi namanya ke permadani Soumak.

## Ruju'an
Timișoara

**Timișoara** (;  , juga'  atawa ;  ;  ; deleng nama-nama nyang laèn) ya'entu atu ibu negerinya County Timiș di wilayah Banat di Ruméni kulon. Ni kota punya pengendek secuplek 331.927 orang (2016).

## Ruju'an
Ènsiklopédi dalem-jala

**Ènsiklopédi dalem-jala**, juga' digero **ènsiklopédi Internit** atawa **ensiklopedia digital**, ya'entu ènsiklopédi nyang bisa diakses paké konektivitas internit. Tulad deri ènsiklopédi nyang bèken entu macem Wikipédi èn *[[Encyclopædia Britannica]]*.

## Ruju'an
Anthony Bourdain

**Anthony Michael Bourdain** ( ; 25 Juni 1956 – 8 Juni 2018) entu mandor tukang masak, mualip, èn tokoh tipi Amrik Serèkat. Dia ngebintangin program nyang fokus ama budaya anterbangsa, tanjaan, èn kondisi kemanusiaan. Berbagai média bilang kalu Bourdain jadi sala atu tukang masak paling berpengaruh di dunia.

## Ruju'an
Sèpak takraw

**Sèpak takraw** ya'entu atu cawang gerak badan campuran bola tendang ama bola tepok èn pemaen kaga boleh nyentuh paké tangan tapi paké kaki boleh.
Spombop si Celana Kotak

**Spombob si Celana Kotak** ya'entu atu pèlem cèmèn Amrik nyang mulain ditanyangin taon 1999 èn dikeja ama Stephen Hillenburg.

## Ruju'an
Titiek Puspa

**Sudarwati** (1 Nopèmber 1937 – 10 April 2025) atawa nama bèkennya **Titiek Puspa** entu tukang lakon wadon èn biduan Indonésia.

## Ruju'an
Gambar gerak

**Gambar gerak** () ya'entu pèlem nyang digambarin paké tangan nyang bisa gerak. Awalnya dibikin paké kertas tapi sekarang udah paké kumputer jadinya lebi cepet èn gampang.
Gunung Halla

**Hallasan** () atawa **Gunung Halla** ya'entu atu gunung paling tinggi di Koréa Kidul nyang punya ketinggian 1.950 mèter. Ni gunung api letaknya di Pulo Jéju. Daérah sekitaran ni gunung entu cagar alam Taman Nasional Hallasan (*Hallasan Gungnip Gongwon* / 한라산국립공원 / 漢拏山國立公園).

## Ruju'an
Dol hareubang

***' ([[basa Jéju]]: ), alternatifnya ***', ***' atawa ***', ya'entu jenis patung batu vulkanik terdisionil deri Pulo Jéju, Koréa.

## Ruju'an
Wojciech Szczęsny

**Wojciech Tomasz Szczęsny** (; brojol 18 April 1990) ya'entu atu sepèler bola tendang propesionil Polen nyang maèn jadi kiper bakal kleb La Liga Barcelona.

## Ruju'an
Komunitas Wikipédi

**Komunitas Wikipédi** ya'entu atu komunitas penyumbang ènsiklopédi dalem-jala Wikipédi. Ni penyumbang pada digero **Tukang Wikipédi** (*Wikipedian*). Sebagian di antaranya entu sukarelawan.

## Ruju'an
Donald Trump Jr.

**Donald John Trump Jr.** (berojol 31 Dèsèmber 1977), kadang dijulukin **Don&nbsp;Jr.**, ya'entu atu tukang dagang èn tukang getol pulitik. Dia entu anak sulungnya deri persidèn A.S. Donald Trump èn bini pertamanya Ivana Trump.

## Ruju'an
Cristiano Ronaldo

**Cristiano Ronaldo dos Santos Aveiro** (; berojol 5 Pèbruari 1985) ya'entu atu sepèler bola tendang propèsionil Portugal nyang maèn jadi penyerang èn kaptèn bakal kleb Liga Propèsionil Saudi Al-Nassr èn tim nasional Portugal.

## Ruju'an
Baba Pransiskus

**Baba Pransiskus**, SJ (, ;  – ), brojol aselinya nama **Jorge Mario Bergoglio**, entu bangkotnya pastur Geréja Katolik ama pingpinan tahta Kota Watikan prak 2013 ampé 2025. Dia naèk jadi Baba Geréja Katolik ke-266 abis kepili di ari kedua Kongklap Kepausan 2013 ari bulan 13 Maret 2013. Sebelonnya sederi taon 1998, dia entu Uskup Agung Buénos Airès, Arhèntini. Dia diangkat jadi Kardinal taon 2001 ama Baba Yohanès Paulus II.
Baba Pransiskus nyaho ngomong basa basa Spanyol, Itali, ama Dèt. Kapan dia naèk, Pransiskus jadi baba geréja kehatu nyang anak Serèkat Yèsuit, nyang kehatu deri Benua Amrik ama Dunia Bekidul, ama nyang kehatu brojol atawa gedé di luaran Èropa sejeg abad ke-8 abis Baba Grègorius III nyang orang Suriah.

## Ruju'an
Sasak Amur

**Sasak Staryi** (), sebelonnya dikenal sebagé **Sasak Amurskyi** (), ya'entu atu sasak tingkat ganda (jalan raya èn rèl) nyang ngelintasin Kali Dnieper di kota Dnipro. Ni sasak ngubungin Tsentralnyi (Sintrem) èn distrik Nyzhnodniprovskyi di tu kota. Di tanggal 29 Juli 2024, ni sasak punya nama dirobah bakal matuhin undang-undang derusifikasi, èn dia punya nama lama udah dibalikkin.

Di tanggal 4 Méi 2022, Pasukan Bersenjata Ruslan ngeluncurin atu misil ke ni sasak. Hasilnya, entu kota kena kerusakan cuman kaga' ngaruh ama lalu lintas.

## Ruju'an

## Sènggètan luar
Bendèra Ukrain

**Bendèra nasional [[Ukrain]]** (, ) ya'entu Ukrain punya bendèra resmi, atu negara di Èropa Wètan. Ni bendèra punya warna blau èn konèng dengen proporsi nyang sama di kedua warna, kaya' nyang dideskripsiin di pasal 20 Konstitusi Ukrain.

Secara terdisionil warna bendèra Ukrain dicomot deri kepercayaan terdisionil nyang maké aèr ama api (blau-konèng). Warna dalem bendèra Ukrain juga' ngelambangin kekayaan alam entu negara, nyang dianggap sebagé Èropa punya lumbung pangan (*breadbasket*). Ni – bisa diinterpretasikan deri warna blau nyang ngelambangin awan/langit èn warna konèng nyang ngelambangin ladang gandum. Warna biru muda juga menyimbolkan harapan kehidupan masyarakat yang sehat.

Dalem sejarahnya, ni bendèra (maupun variannya macem warna konèng-blau, méra'-zaitun èn rasberi) udah kecatet diadopsi ama Bangsa Kasaki, atu kelompok semi-nomaden nyang ngejogrog di wilayah Ukraina moderen. Bentukan moderennya kendiri diadopsi pas pergolakan revolusi 1848 nyang nimpa wilayah Ukrain Kulon (Galisi), ama atu lembaga nama Dewan Rutenia Tertinggi di kota Lèmbereh di tanggal 22 April 1848. 

Bendèra biru-putih abis itu diadopsi dalem perjuangan ra'yat Ukrain dapetin kemerdèkaannya di taon 1917-1921, èn diadopsi ama negara Ukrain moderen nyang pertama, Kiblik Ra'yat Ukrain. Nah, mangkanya, ni bendèra terlarang di jaman Uni Sowièt, nyang paké bendera nyang didominasi warna méra'. Seiring keruntuhan deri tu negara kuminis èn kemerdèkaannya Ukraina di taon 1991, bèndera blau-konèng diadopsi kembali di Sèptèmber 1991 èn disah jadi bendèra resmi negara di 28 Januari 1992 ama Verkhovna Rada (parlemen Ukrain). 

Ari Bendèra Kebangsaan di Ukrain dikeriain di tanggal 23 Agustus, nyang dimulain taon 2004. Sebelonnya, tanggal 24 Juli entu Ari Bendèra Kebangsaan di Kiip.

## Liat juga'
* Daptar bendèra Ukrain
* Bendèra wilayah di Ukrain
* Lambang kebesaran Ukrain
* Warna nasional Ukrain

## Ruju'an
Slavutych

**Slavutych** (, ) ya'entu atu kota èn munisipalitas di blèlor Ukrain, nyang dibangun kusus bakal personel nyang diungsiin deri Pembangkit Lèstrik Tenaga Nuklir Chernobyl seabis bencana taon 1986 nyang terjadi di deket kota Pripyat. Kalo ngikutin geograpi, ni kota letaknya di Raion Sèrnihip, Oblast Sèrnihip, Slavutych kalo ngikutin administratif berada di bawah Oblast Kiip èn jadi bagèan deri Raion Vyshhorod. Ni daérah batesan ama hromada urban Slavutych, sala atu hromada di Ukrain. Di taon 2021 ni kota gableg jumblah pengèndèk secuplek  Di taon 2024, ada sekitaran 20.000 orang nyang ngejogrog di sono.

Ni kota punya nama dicomot deri nama Kali Denèper dalem basa Slawi Kolot nyang ngalir deket ni kota.

## Geograpi
Slavutych letaknya di pinggiran Kali Denèper, 40 kilomètèr deri Sèrnihip, 45 kilomètèr deri Pripyat, 50 kilomètèr deri Chernobyl (keduanya di Raion Ivankiv), èn 200 kilomètèr deri Kiip. Walaupun secara geograpi Slavutych letaknya di wilayah Raion Sèrnihip (bagèan deri Oblast Sèrnihip), ni kota secara bestir – bagèan deri Oblast Kiip sebagé dia punya eksklave bestir.

## Sejarah
Ni kota didiriin taon 1986, berapa saat abis terjadinya kecelakaan reaktor nuklir Chernobyl bakal nampungin karyawan PLTN Chernobyl serenta keluarganya nyang diungsiim deri Pripyat. Kondisi sosial èn ekonomi ni kota masi banyak dipengaruhi ama pembangkit lèstrik èn pabrik-pabrik nyang letaknya di dalem zona alienasi lantaran kebanyakan pengendeknya perna atawa masi kerja di sono.

## Ruju'an

## Sènggètan luar

*  Situs Komunitas Kota Slavutych 
*  Papan buletin dalam jaringan Slavutych
Odésa

**Odésa** (juga' dièja **Odessa**) ya'entu kota paling padet ketiga èn munisipalitas di Ukrain, èn sintremnya pariwisata utama, pelabuan, èn sintrem transportasi nyang letaknya di panté lor-kulon Laot Item. Ni kota juga' sintreman bestirnya Raion Odésa èn Oblast Odésa, sekaligus jadi sintrem budaya macem-ètnis. Per Januari 2021, Odesa punya pengendek kira-kira secuplek 

## Geograpi
Odésa berada () di bukit bertingkat nyang menghadap pelabuan kecit di Laot Item di Teluk Odésa, sekitar 31&nbsp;km (19 mil) lor muara kali Dniester èn sekitar 443&nbsp;km (275 mil) kidul Ukrain punya ibu negeri, Kiip. Ketinggian rata-rata di mana ni kota letaknya sekitar 50 mèter (160 kaki), sedengkan maksimum 65 mèter (213 kaki) èn minimum (di panté) punya jumblah 4,2 mèter (13,8 kaki) di atas permukaan laot.

## Catetan

## Ruju'an

## Sènggètan luar

* Odessa
Oleksandr Mokrovolskyi

**Oleksandr Mykolayovych Mokrovolskyi** (; 2 Januari 1946 – 22 Dèsèmber 2023) entu tukang berita, tukang tarjim, èn mualip Ukrain. Dia jadi anggota Serèkat Mualip-Mualip Nasional Ukrain (NSPU) di taon 1981. Dia punya keahlian terletak di puisi ama penarjiman puisi èn prosa deri berapa basa Èropa ke basa Ukrain.

## Keidupan awal èn didikan
Mokrovolskyi berojol di kampung Chernyshi di 2 Januari 1946. Sedari 1964 ampé 1968, dia tau belajar di Fakultas basa Inggris di Cherkasy Pedagogical Institute, wayah gini dikenal sebagé Uniwersitèt Nasional Cherkasy.

## Jalan gawé
Deri Juni 1968 ampé Maret 1971, Mokrovolskyi kerja jadi tukang insinyur-tukang tarjim di pabrik kimia Cherkasy. Dia abis itu gabung ke penerbit *Veselka* èn *Dnipro* di Kiip, di mana dia njabat jadi editor èn editor senior deri Sèptèmber 1971 ampé Juni 1982, èn tetep getol di bidang penerbitan ampé taon 1984. Meskipun diakuin jadi sala atu perwakilan terakir deri sekolah penarjiman "klasik" Ukrain nyang dipingpin ama Dmytro Pavlychko èn berakar di jurnal sastra asing Vsesvit di taon 1970-an, Mokrovolskyi kaga' perna dikerjain ama Vsesvit bahna ada penentangan deri KGB KSS Ukrain, nyang dia anggap "kaga' bisa diandelin". Deri Dèsèmber 1984 ampé Dèsèmber 1992, dia terlibat dalem pekerjaan kreatip, èn mulai Januari 1993, dia jadi editor departemèn terbitan berkala Èropa Kulon di koran *Ukraina. Yevropa. Svit.*

## Penghargaan
* Peris Maksym Rylsky (1999)

## Ruju'an
Ihor Kobryn

**Ihor Dmytrovych Kobryn** (); (2 Pèbruari 1951 – 10 Dèsèmber 2023) ya'entu sorang dalang pèlem èn tukang pèlem cèmèn Ukrain. Nyang nerima Penghargaan Pekerja Seni Terhormat Ukrain di taon 2008, èn Penghargaan Nasional Taras Shevchenko di taon 1989.

## Keidupan awal èn didikan
Berojol di tanggal 2 Pèbruari 1951, di kota Lèmbereh, Ukrain. Dia nerima dia punya gelar deri Uniwersitèt Lèmbereh di taon 1973. Dia nerima dia punya gelar jadi dalang pèlem èn tipi di taon 1981 deri Universitas Teater, Sinema, dan Televisi Nasional Kyiv I. K. Karpenko-Kary. Dia tau kerja di pabrik Ukrtelefilm sedari 1982. Penjejeg èn delèktur pabrik Telecon sedari 1992.

## Jalan gawé
Syuting bakal rèrodan dokumenter *Chernobyl: Two Colors of Time* dimulai pas Kobrin mulai ngadapin dampak deri Bencana Chernobyl. Wabilkusus, Kobrin ngedalangin pèlem bocah *Чудеса в Гарбузянах* di taon 1985. Dua di antaranya *Мария* (1988) èn *Про шастя спива Україна* (1987).

## Ruju'an
Gary Trent Jr.

**Gary Dajaun Trent Jr.** (berojol 18 Januari 1999) ya'entu sepeler bola keranjang propesionil Amrik Serekat nyang maen bakal kleb Milwaukee Bucks deri National Basketball Association (NBA). Dia maen bola keranjang kampus bakal kleb Duke Blue Devils.

## Ruju'an

## Senggetan luar
Bentong

**Bentong** ya'entu atu kota nyang letaknya di Pahang kulon, Malesia, nyang berbatesan ama negeri Selangor di bagean kulon en Negeri Sembilan di bagean kidul.

## Ruju'an

## Senggetan luar